cyanic-selkie/wikianc huggingface dataset:
Gyrid Listuen
Listuen er utdannet programingeniør (NRK) og journalist (Norsk Journalisthøgskole). Hun har også studert spansk ved Universitetet i Oslo og NLP coaching ved Phil Parker Training Institute i London. Listuen har laget en rekke dokumentarer som er sendt i Radiodokumentaren på NRK P2.
Listuen er en av grunnleggerne av Røverhuset, et mediehus for innsatte og løslatte straffedømte.
Per 2018 studerer hun gestaltterapi ved Norsk Gestaltinstitutt Høyskole.
Vladimir Arsenjev
Vladimir Klavdijevitsj Arsenjev (russisk: Влади́мир Кла́вдиевич Арсе́ньев) (født, død 4. september 1930) var en russisk utforsker av det Fjerne østen, som fortalte utførlig om sine reiser i en rekke bøker. Her redegjorde han om sine militære reiser til Ussuribekkenet med Dersu Uzala, en innfødt jeger, fra 1902 til 1907. Han var den første til å beskrive en lang rekke arter av Sibirs flora.
Biografi
Arsenjev ble født i St. Petersburg i Russland. Hans far var en tidligere livegen som hadde steget opp til å bli sjef for Moskvadistriktets jernbaner. Etter en militær utdannelse, begynte Arsenjev sine ekspedisjoner til skogene i Det fjerne østen. Han bodde i Vladivostok under den russiske borgerkrigen, og var endog en Kommissær for etniske minoriteter (Komisar po delam inrodtsjeskim) i den uavhengige Fjernøstlige republikk. Etter at Den fjernøstlige republikk ble absorbert av Sovjetisk Russland i 1922 avslo Arsenjev forslag om å emigrere og ble boende i Vladivostok.
Arsenjevs familiehjem i Vladivostok er blitt omgjort til et museum. Arsenjev, en by i Primorskij kraj, ble oppkalt etter han.
Familiens skjebne
Hans enke, Margarita Nikolajevna Arsenijeva, ble arrestert i 1934 og igjen i 1937, etter å ha blitt anklaget for å være medlem av en undergrunnsorganisasjon av spioner og sabotører i japansk tjeneste som det ble påstått at hennes avdøde mann hedde ledet. Den militære rettssaken, som fant sted 21. august 1938, tok bare ti minutter og dømte henne til døden. Hun ble henrettet umiddelbart. Aresenjevs datter Natalia ble også arrestert i april 1941, dømt og sendt til GULagene.
Alison Sydor
Sydor har også vunnet fem sølvmedaljer (1992, 1999, 2000, 2001 og 2003) og tre bronse (1998, 1999 (baneløp), 2004) under VM i mountainbike og biketrial, og en bronse under VM i landeveissykling (1991). I tillegg har Sydor vunnet 17 World Cup (cross-country) ritt, og i 13 etterfølgende år (1992–2004) aldri vært dårligere enn top-5 i VM.
Vladimir Arsenjev
Forfatterskap
Han er mest kjent som forfatter av mange bøker om sine utforskninger, herunder rundt seksti arbeider om geografien, plante- og dyrelivet og etnografien i de regionene hvor han reiste. Arsenjevs mest kjente verk, Dersu Uzala (Jegeren Dersu), er forfatterens memoarer fra tre ekspedisjoner til den ussuriske taiga i Nord-Asia, langs Japanhavet og nord til Vladivostok. Boken er oppkalt etter Arsenjevs guide, en ussurisk innfødt av Nanai/Goldi-stammen. Boken fanget oppmerksomheten til den japanske regissøren Akira Kurosawa, som utga filmversjonen, Dersu Uzala, i (1975). Den tredje boka i trilogien, I Sikhote-Alinfjellene ble utgitt posthumt først i 1937.
Alison Sydor
I 1995 og 1996 ble Sydor tildelt Velma Springstead Trophy som Canadas topp kvinnelige sportsutøver.
Sydor ble innlemmet i the Mountain Bike Hall of Fame i 2007 og British Columbia Sports Hall of Fame Class for 2008.
Fylkesvei 336 (Sogn og Fjordane)
Fylkesvei 336 (Fv336) i Sogn og Fjordane gikk mellom Marifjøra og Eikjo i Luster kommune. Veien var 5,0 km lang.
2019 ble veien del av fylkesvei 603.
Physella heterostropha
Physella heterostropha er et bløtdyr og tilhører gruppen vannlungesnegler (Basommatophora) i familiegruppen blæresnegler.
Levevis
Physella heterostropha lever i ferskvann.
Eggene er gjennomsiktige og innkapslet i faste, geleaktige klaser og legges på planter, steiner og andre objekter.
Systematisk inndeling
Physella heterostropha og Physella acuta er svært lik hverandre, og det er uklart hvorvidt det dreier seg om to arter eller den samme arten. Physella heterostropha var tidligere plassert i slekten Costatella, det er også en rekke synonymer.
Jérôme Bonaparte
Jérôme Bonaparte (født 15. november 1784 i Ajaccio på Korsika, død 24. juni 1860 i Château de Vilgénis) var den yngste broren til Napoléon Bonaparte. I napoleonstiden ble han innsatt som konge av den tyske staten Westfalen (1807–1813).
Bakgrunn
Jérôme Bonaparte (opprinnelig Girolamo Buonaparte) var sønn av Carlo Buonaparte og Laetitia Ramolino; yngste bror till Napoleon I.
Militær
Jérôme hadde knapt rukket å slutte skolegangen før Napoleon gjorde ham til militær, først i hæren og så i flåten. Napoleon drømte om en karriere for sin yngste bror som storadmiral og sendte ham i 1803 ut på en ekspedisjon til Vestindia. Vel framme ble ekspedisjonen drevet bort av engelske kryssere, og tvunget til å gå inn til en amerikansk havn. Der fikk Jérôme en fantastisk mottakelse i egenskap av førstekonsulens bror.
Han slo seg ned i Baltimore, der han den 24. desember 1803 giftet seg med en rik og vakker kjøpmannsdatter, Elizabeth Patterson (1785-1879). Både Jérômes mor og hans bror, som straks deretter ble Frankrikes keiser, erklærte at ekteskapet var ulovlig, og fratok Jérôme all arverett til den franske tronen. Paret hadde en sønn, Jérôme Napoleon Bonaparte, født i Camberwell i Surrey i England.
Jérôme vendte tilbake til Frankrike 1805 med sin amerikanske hustru (men hun ble nektet å stige i land). Han gikk med på at ekteskapet ble erklært ugyldig, og han ble senere kontreadmiral, fransk prins og keiserlig høyhet.
Napoleons mann
Jérôme Bonaparte ble utnevnt til konge av den tyske staten Westfalen (1807–1813), med hovedstad i Kassel, og giftet seg for annen gang med Katharina av Württemberg, som han fikk enda en sønn med, Napoléon Joseph Charles Paul Bonaparte (1822–1891), også kjent som prins Napoleon. Deres andre barn var prinsesse Mathilde Bonaparte. Etter at hans eget kongedømme ble oppløst, ble Jérôme Bonaparte tildelt tittelen prins av Montfort av kongen av Württemberg.
Etter krigene
Etter Napoleon Bonapartes avsettelse og fangenskap flyttet Jérôme Bonaparte til Italia, hvor han giftet seg for tredje gang med Giustina Pecori-Suárez, hustruen til en italiensk adelsmann.
Da hans nevø, Louis Napoleon Bonaparte, ble president i Frankrike i 1848, ble Jerome gjort til marskalk av Frankrike, president for det franske senatet og fikk anerkjent tittelen prins.
Divino de São Lourenço
Divino de São Lourenço er en kommune i delstaten Espírito Santo i sørøstregionen av Brasil.
Zargo Touré
Under Sommer-OL 2012 i London deltok han for landet sitt der laget hans ble utslått i kvartfinalen.
Sialkot
Sialkot (urdu: سیالکوٹ) er en by med rundt 300 000 innbyggere i den nordøstlige delen av provinsen Punjab i Pakistan, ved foten av fjellene i Kashmir nær Chenab-elven. Byen er administrasjonssenteret i distriktet med samme navn. Byen ligger rundt 125 km nordvest for Lahore og bare få kilometer fra grensen til det India-kontrollerte Jammu.
Alexis Mendoza
Alexis Antonio Mendoza Barrina (født 8. november 1961 i Barranquilla) er en colombiansk tidligere fotballspiller som blant annet spilte for mellom 1987 og 1997.
Mendoza deltok under VM i fotball 1990 og VM i fotball 1994, og han deltok under Copa América fire ganger, henholdsvis i 1987, 1989, 1993 og 1995. Mendoza spilte for klubben América de Cali mellom 1990 og 1992, hvor han vant to colombianske ligamesterskap i henholdsvis 1990 og 1992. Mot slutten av hans karriere spilte Mendoza også for den meksikanske klubben CD Veracruz.
NOU 2017: 8, Graver-utvalget
Graver-utvalget av 2015 var et norsk statlig utvalg nedsatt av Erna Solbergs regjering 7. mai 2015 for å utrede etablering av nye særdomstoler. Utvalget hadde sitt navn fra utvalgslederen, Hans Petter Graver.
Utvalget utredet særdomstoler for barne- og familiesaker og for utlendingssaker. Utvalget skulle også se på hurtigspor i de alminnelige domstolene for enkelte straffesakstyper. Utvalget skulle levere sin sluttrapport, en såkalt norsk offentlig utredning (NOU), innen 31. januar 2017. Rapporten, «NOU 2017: 8 Særdomstoler på nye områder?», ble overlevert i mars 2017.
Jean Ntagwarara
Jean Ntagwarara (født 22. september 1947 i Bugera i Ruanda-Urundi) er en burundisk katolsk prelat og emeritert biskop av Bubanza.
Bakgrunn
Jean Ntagwarara gikk på barneskolene i Buziracanda og Kiganda og fra 1960 til 1964 på mindreseminaret i Kanyosha.
Deretter studerte han filosofi og katolsk teologi ved seminaret i Burasira (1964-1967) og kjemi ved Universitetet i Burundi (1967-1969). I 1969 fortsatte Ntagwarara studiene ved Université catholique de Louvain[2] og tok lisens i 1971 med verket Contribution à l'étude des arseniures de cuivre obtenus par vie humide innen kjemi.
Etter at han kom tilbake til hjemlandet, var han lærer ved Lycée Notre Dame de la Sagesse og ved École normal de garçons i Gitega.
Prest
Den 15. august 1976 ble han presteviet for erkebispedømmet Gitega.
Fader Jean Ntagwarara arbeidet så i menighetssjelesorg i to år. I 1978 ble han sendt til Frankrike for videre studier, hvor han i 1983 arbeidet ved Université des sciences humaines de Strasbourg sammen med Bernard Renaud på doktorgradsprosjektet Alliance d'Israël au pays de Moab (Dt 28.69-30.20) - Analysis exégétique, histoire rédactionnelle et théologie. Etter dette underviste Ntagwarara ved seminaret i Bujumbura. I tillegg var han fra 1985 sjelesørger for Foyers de Charité i Bujumbura.
I tillegg var han fra 1991 til 1992 medlem av kommisjonen som utarbeidet en ny grunnlov for Burundi.
Biskop av Bubanza
Den 24. oktober 1997 utnevnte pave Johannes Paul II ham til biskop av Bubanza. Biskopen av Bujumbura, Evariste Ngoyagoye, bispeviet ham 14. februar 1998; medkonsekratorer var erkebiskopen av Gitega, Simon Ntamwana, og biskopen av Ngozi, Stanislas Kaburungu.
Fra april 2004 til juli 2007 var biskop Jean Ntagwarara også president for Den burundiske biskopskonferanse. Han ble senere president for kommisjonen for presteskapet og kommisjonen for pastoral omsorg og katekese. Han deltok også på den 10. ordinære generalforsamling av bispesynoden i 2001 med temaet Biskopen som tjener for Jesu Kristi evangelium for verdens håp.
Han fratrådte av aldersgrunner fra bispedømmet den 1. april 2023.
Anisodera
Anisodera er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.
Utseende
Middelsstore (9-20 millimeter), avlange, er eller mindre rødbrunlige skjoldbiller. Hodet er lite, antennene tynne og rundt halvparten så lange som kroppen, som er nokså jevnbred. Pronotum er noe rundet, hos noen av artene med lengdefurer. Dekkvingene er jevnbrede, med opphøyde lengderibber, beina forholdsvis korte.
Levevis
Både larver og voksne lever på planter og eter fra dem. Denne gruppen lever for det meste på bananplanter, Costaceae og planter i ingefærfamilien.
Madam Felle
Madam Felle kan vise til følgende:
Referanser
<References />
Domingos Martins
Domingos Martins er en kommune i delstaten Espírito Santo i sørøstregionen av Brasil.
Fylkesvei 354 (Østfold)
Fylkesvei 354 (Fv354) i Østfold gikk mellom Tomb og Skråtorp i Råde kommune. Veien var 4,4 km lang.
2019 ble veien del av fylkesvei 349.
Systellopus
Systellopus er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).
Utbredelse
Arten er utbredt i Australia.
Judo under Sommer-OL 1976 – 63 kg menn
63 kg for menn i judo under Sommer-OL 1976 i Montréal ble arrangert i juli 1976 på Montreal Biodome.
Armégeneral (Russland)
Armégeneral  (генерал армии, general armii) er den nest høyeste militære grad i Russland, bare under marskalk og over generaloberst. Det er et direkte motstykke av den sovjetiske armégeneralgraden.
I dag er det også den høyeste rang i De russiske luft- og romfartsstyrkene, artilleriet, kavaleri, ingeniør og samband.
Liste over togulykker
Liste over togulykker – listen er ufullstendig.
Referanser
Железопътна катастрофа Jernbaneulykker List of rail accidents (2000–2009) Accident ferroviaire Lestarslys תאונת רכבת Calamitas ferriviaria Spoorwegongeval 鉄道事故
Romania
Romania (rumensk: România) er et land i det sørøstlige Mellom-Europa, som har vært regnet for å tilhøre både Øst-Europa og Balkan. Det gjennomskjæres av elven Donaus nedre løp og av fjellkjeden Karpatene. Det grenser til Svartehavet i øst, Bulgaria i sør, Serbia og Ungarn i vest, Ukraina i nord (og ved Donaus utløp) og Moldova i nordøst.
Det moderne Romania oppstod i 1859 som en union mellom fyrstedømmene Moldavia og Valakia. Den tredje hoveddelen av Romania, Transilvania, ble avstått av Ungarn ved Trianon-traktaten etter første verdenskrig. Romanias hovedstad og største by er București. I 2004 ble Romania medlem i NATO, og i 2007 gikk landet inn i EU.
Naturgeografi
Romania er et land med mye fjell og har et variert klima. Landet har et temperert innlandsklima med store temperaturforskjeller mellom dag og natt, og mellom sommer og vinter. Dette kommer av at det nesten ikke er temperaturutjevnende effekt fra havet.
Demografi
Under folketellingen i 2011 hadde Romania et innbyggertall på 21 121 641.
Religion
Det er ingen statsreligion i Romania. Per 2011 var flesteparten av rumenerne ortodokse (86,5 %), mens 4,6 % var romersk-katolske og 3,2 % tilhørte den reformerte kirken. 0,2 % var ateister eller «uten religion».
I 2015 hadde Romania 18 offisielt registrerte religioner og 36 religiøse foreninger, som til sammen hadde 27 384 kirker, bedehus osv., hvorav 16 400 tilhørte den ortodokse kirken. 99,8 % av rumenerne hadde religiøs tilknytning.
Ifølge en meningsmåling fra 2015 er 84 % av rumenerne religiøse, men hele 96,5 % av alle rumenerne tror på gud. 84,4 % tror på helgener, 60 % tror at det finnes et himmelrike, 58 % tror at det finnes et helvete og 54 % på et etterliv.
Tidlig historie
Det området som i dag utgjør Romania, har vært befolket fra forhistorisk tid. Et av fossilene som er funnet er et kjeveben fra en voksen mann, og regnes for å være mellom 34 000 og 36 000 år gammelt, noe som gjør dette til det eldste fossil av moderne mennesker som er funnet i Europa. I 513 f. Kr. ble de dakiske stammene sør for Donau bekjempet av den persiske erobreren Dareios den store som et ledd i det store felttoget mot skyterne. Mer enn et halvt millennium senere ble Dakia erobret av romerne under Trajan i perioden 101-106, noe som gjorde at dagens Romania ble en romersk provins. Gotiske og karpiske invasjoner gjorde imidlertid at romerne måtte trekke seg tilbake til sydsiden av Donau i perioden fra 238 til 269.
Goterne fortsatte ekspansjonen, og i 271 eller 275 forlot romerne Dakia. Goterne bodde i området frem til det fjerde århundre, da hunerne også invaderte Dakia. Folkevandringstiden førte til ytterligere innvandring, og gepiderne og avarene slo seg ned i Transilvania, der de beholdt makten frem til 700-tallet. Dakia ble så innlemmet i Bulgaria. Det var i denne perioden bulgarerne ble kristnet, og de gikk etter hvert over til kirkeslavisk som liturgisk språk. Dette fikk også konsekvenser for rumenerne, som benyttet slavisk som kirkespråk frem til sekstenhundretallet, da de gikk over til rumensk. De fortsatte også å skrive rumensk språk med kyrilliske bokstaver til midten av 1800-tallet.
Etter middelalderriket Bulgarias fall ble Romania politisk fragmentert. Transilvania ble en del av kongeriket Ungarn, som tidvis også behersket andre deler av det nåværende Romania. Trusselen fra Det osmanske rike på trettenhundretallet gjorde at fyrstedømmene Moldavia og Valakia oppsto som mer sentraliserte politiske enheter. Fra midten av femtenhundretallet var mesteparten av Balkan under tyrkernes herredømme. Moldavia, Valakia og Transilvania kom under osmansk suverenitet, men beholdt indre selvstyre. Transilvania ble tidlig erobret av ungarske herskere. Ungarske og rumenske historikere har lenge debattert Transilvanias eldre historie blant annet for legitimere herredømme over området. Rumenere har hevdet at det er rumensk kontinuitet etter at Romerriket ga opp områdene nord for Donau i år 271 slik at den etnisk rumenske befolkningen kan betraktes som urbefolkning i Transilvania sammenlignet med etniske ungarere (madjarer). Fra ungarsk side blir denne fremstillingen bestridt og legger til grunn at det rumenske språket ble utviklet sør for Donau og at rumenere kom til Transilvania etter madjarene.
Habsburgernes seier over tyrkerne i 1699 gjorde at Transilvania ble tilbakeført til Ungarn som en del av Habsburgmonarkiet. I 1718 ble også den vestlige delen av Valakia erobret, men ble senere gitt tilbake igjen. I 1775 ble det vestlige Moldavia (Bukovina) innlemmet i Østerrike, samtidig som Russland tok over den østre halvdelen (Bessarabia).
Nasjonal oppvåkning og et uavhengig Romania
I revolusjonsåret 1848 kom det også til opprør mot den bestående orden i Romania, etter at den rumenske nasjonalfølelsen var blitt vekket av et mislykket opprør ledet av Tudor Vladimirescu 27 år tidligere. Revolusjonen var mislykket, men ideen om uavhengighet ble ikke lagt død. I 1859 valgte både Valakia og Moldavia Alexandru Ioan Cuza til fyrste, og Donaufyrstedømmene ble dermed forent i en personalunion.
I februar 1856 ble livegenskapet opphevet i Valakia, etter at det ble opphevet i Moldavia i desember året før.
Den tyske prinsen Karl av Hohenzollern-Sigmaringen ble i 1866 utpekt til fyrste i det forente fyrstedømmet Romania. I 1877 erklærte Romania full uavhengighet fra Det osmanske riket, og ved Traktaten i Berlin ble dette internasjonalt anerkjent. Bessarabia tilfalt imidlertid Russland, og Transilvania var fortsatt en del av Østerrike-Ungarn. I 1881 ble Karl utropt til konge av Romania under navnet Carol I.
Den nye nasjonen orienterte seg nå mot Vest-Europa, og spesielt mot Frankrike for inspirasjon. Calea Victoria i hovedstaden stod ikke tilbake for Champs Elysées, og București fikk gatebelysning før Wien. Den første elektriske gatebelysningen fikk București i 1882, lenge før mange vesteuropéiske byer. Under første verdenskrig gikk Romania inn på Ententens side i 1916 etter løfter om å få Transilvania, men krigslykken gikk dårlig, og landet ble etter hvert okkupert av Sentralmaktene. Romania ble tvunget til å slutte separatfred i 1918, men Sentralmaktenes sammenbrudd senere på året gjorde at rumenerne kunne gå inn i krigen igjen. Seieren førte til at Transilvania, Bessarabia og Bukovina ble innlemmet i Romania.
Den 1. desember 1918, erklærte nasjonalforsamlingen for rumenerne (avholdt i Alba Iulia) i Transilvania union med kongedømmet Romania. Ungarske styrker trakk seg ut av Transilvania etter våpenhvilen og rumenske styrker tok kontroll. Ungarske styrker gikk i juli 1919 inn i Transilvania i et forsøk på å gjenerobre tapte områder. Den rumenske motoffensiven gikk langt inn i Ungarn vest for Transilvania og rumenske styrker besatte Budapest og store deler av Ungarn til slutten av 1919. Romanias nasjonalforsamling ratifiserte 29. desember 1919 sammenslåingen av Transilvania med Romania. Overføring av Transilvania til Romania ble bekreftet ved Trianon-traktaten med stormaktenes tilslutning.
Situasjonen etter første verdenskrig
Bessarabia og Transnistria med Odessa lå innenfor Det jødiske bosetningsområdet i Tsar-Russland. Fra 1650 til 1900 hadde mange jøder innvandret fra Polen og tsarens Russland til rumenske områder på grunn av krig og antisemittisme. Da Bessarabia ble overtatt av tsaren i 1812 utvandret mange jøder til Moldavia der de var tryggere mot overgrep.
Romania overtok Bukovina fra Østerrike-Ungarn ved Saint-Germain-traktaten i 1919. Bessarabia ble overført til Romania i 1918 med anerkjennelse fra stormaktene unntatt Sovjetunionen, som ikke aksepterte grensendringen og som opprettet en moldovsk sosialistrepublikk øst for Dnestr. Romania ønsket ikke å gi statsborgerskap til minoritetene i de nyervervede områdene Transilvania, Bessarabia og Bukovina. Etter press fra vestlige land fikk jøder i disse områdene statsborgerskap etter §8 i grunnloven av 1923.
Romania var av strategisk betydning for Tyskland på grunn av landets oljekilder, og på grunn av landets store hær (den tredje største blant aksemaktene). I Romania ble den høyreekstreme og antisemittiske Jerngarden etablert i 1927. Jerngarden lå ideologisk nært opp til nazistene i Tyskland og gjorde det godt ved valgene i 1930-årene.
Andre verdenskrig
Hitlers regime og Münchenavtalen i 1938 påvirket situasjonen på Balkan, og Ungarn benyttet situasjonen til å fremme krav om retur av Transilvania. Ungarn allierte seg med Tyskland, og med tysk hjelp fikk landet i 1938–1941 tilbake områder avstått 20 år tidligere, blant annet det nordlige Transilvania (rumensk: Transilvania de Nord; ungarsk: Észak-Erdély; tysk: Nordsiebenbürgen). Romania beholdt kontroll over det sørlige Transilvania, der det bodde 40,937 jøder (tall for 1941). Med støtte i avtalen mellom Sovjetunionen og Tyskland i Molotov–Ribbentrop-pakten ble Romanias regjering i 1940 tvunget til å gå med på at Bessarabia og det nordlige Bukovina ble tilsluttet Sovjetunionen. Da den rumenske hæren trakk seg ut av Bessarabia og Bukovina i 1940 massakrerte de flere hundre jøder i Dorohoi og andre steder.
Ved Craiova-traktaten av 7. september 1940 avsto Romania det sørlige Dobrudsja til Bulgaria. Avtalen ble til etter press fra Tyskland og innebar et befolkningsbytte der 67,000 etniske bulgarere måtte forlate Romania og 80,000 rumenere i det sørlige Dobrudsja måtte flytte nordover over delelinjen. Denne grenseendringen ble stadfestet etter andre verdenskrig (ved Paristraktatene (1947)).
Tap av Bessarabia og Transilvania, samt Dobrudsja, medvirket til at Carol II av Romania ble presset til å abdisere til fordel for sin sønn Mikael. Regimet kollapset og Ion Antonescu kom til makten. Antonescu oppnådde diktatorisk makt som landets conducător («fører») mens den unge Mikael ikke hadde noen reell makt. Antonescu dannet en fascistregjering med offiserer og folk fra Jerngarden. Antonescu tillot fra oktober tyske soldater i landet. I slutten av januar 1941 gjorde Jerngarden opprør mot Antonescu og med tysk hjelp slo han på blodig måte ned opprøret. Tyske SD hadde støttet Jerngarden i forsøket på å avsette Antonescu, mens andre deler av det tyske apparatet støttet Antonescu. Tyske stridsvogner rullet gjennom București for å demonstrere tysk støtte til Antonescu. Horia Sima og andre ledere i Jerngarden ble smuglet til Tyskland av SD. Etter det mislykkede opprøret ble Antonescu en enda mer lojal alliert av Hitler.
Romanias allianse med Tyskland fra 1940 var motivert av Sovjetunionens trussel mot landets grenser og utsikter til å gjenvinne Bessarabia. Romania var Tysklands viktigste allierte etter Italia, og med tanke på angrepet på Sovjetunionen trolig den viktigste. Tyskland og Romania signerte 10. juni 1941 en traktat om Romanias medvirkning i krigen mot Sovjetunionen, og ble da lovet å få tilbake områdene som hadde vært under sovjetisk kontroll i ett år. I tillegg skulle Romania få området mellom Dnestr og Søndre Buh (kalt Transnistria), inkludert Odessa. Den tredje og fjerde rumenske arme angrep sammen med den ellevte tyske armé Sovjetunionen fra rumensk territorium 22. juni 1941. Den fjerde armeen gikk mot Bessarabia og den tredje mot Nord-Bukovina, og områdene kom under rumensk kontroll i slutten av juli 1941. Romania bidro med 585,000 soldater ved angrepet på Sovjetunionen.
Etter sovjetisk okkupasjon av Bessarabia og Nord-Bukovina i 1940 fryktet Hitler at sovjetiske styrker kunne rykke vestover og besette oljefeltene i Romania. Utenriksminister Joachim von Ribbentrop fikk i oppdrag å forsone Ungarn og Romania for å hindre at Ungarns territorielle krav i Transilvania ville føre til oppløsning av Romania som stat. Ribbentrop trakk opp en delelinje som de måtte godta (to tredjedeler av Transilvania ble overført til Ungarn). Tyskland tilbød også å garantere Romanias nye grenser. Tyskland hadde tolv divisjoner klare til å intervenere om nødvendig. Avtalen innebar at Tyskland og Italia garanterte for Romanias grenser. Ribbentrop overtalte Romanias konge til å akseptere den sovjetiske okkupasjonen av Bessarabia, noe som bragte Romania tettere inn i allianse med Tyskland.
I januar 1941 kom det frem at SD hadde støttet Jerngarden i et forsøk på å avsette Ion Antonescu. Ribbentrop, Tysklands utenriksminister, betraktet Antonescu som sin protegé, og han sto i gjeld til Tyskland etter maktovertakelsen i september 1940. Tyske stridsvogner rullet gjennom București for å demonstrere tysk støtte til Antonescu. Horia Sima og andre ledere i Jerngarden ble smuglet til Tyskland av SD. Hitler støttet Ribbentrops kritikk av Himmlers, Heydrichs og SS' innblanding i Romania. Etter det mislykkede opprøret ble Antonescu en enda mer lojal alliert av Hitler.
Angrepet på Sovjetunionen
Romania deltok i Tysklands angrep på Sovjetunionen i juni 1941. Rumenske og tyske styrker inntok Bukovina, Bessarabia og Transnistria inkludert Odessa. Transnistria var området øst for elven Dnestr til elven Søndre Buh. Befolkningen i Transnistria var hovedsakelig etnisk ukrainsk, og i tillegg fantes det jøder, russere og rumenere.
Rumenske og tyske myndigheter ble 30. august 1941 enige om en administrativ ordning for Transnistria, underlagt, men adskilt fra Romania. Professor Gheorghe Alexianu ble innsatt som rumensk guvernør for området, som ikke ble formelt annektert. Transnistria ble ikke oppfattet som en del av Romania, og det var uklart hva formålet med okkupasjonen var. Transnistria hadde både en militær og sivil administrasjon.
Stadig flere rumenske soldater ble sendt til østfronten, mens reservister og gendarmerie (jandarmeria) ble stasjonert i Transnistria. Den rumenske vaktstyrken i Transnistria var ikke spesielt kvalifisert som soldater eller politifolk. På grunn av den pågående krigen i øst var vaktstyrken i stor grad overlatt til seg selv uten noen klare retningslinjer for behandlingen av de deporterte jødene. Transnistria ble et ingenmannsland der de rumenske tjenestemennene i stor grad kunne gjøre det de ville. En betydelig del av de innfødte jødene i Transnistria ble massakrert av den rumenske og tyske okkupasjonsmakten eller døde av sult og sykdom. En av de største enkeltmassakrene var i Odessa 22. til 24. oktober 1941, da flere titusen ble drept på få dager.
Slutten på krigen
De sovjetiske styrkene brøt gjennom tyske stillinger i Bessarabia under Iași–Chișinău-operasjonen, som begynte 20. august. De tyske og rumenske styrkene i Bessarabia ble omringet og nedkjempet, og omkring 100,000 tyske soldater ble drept og 150,000 tatt til fange. Kong Mikael fikk Antonescu arrestert, utnevnte en provisorisk regjering og gikk over til de allierte 23. august 1944. Sovjetiske styrker rykket deretter frem gjennom Romania og inntok București 31. august. Romania trakk seg fra avtalen fra 1940 om overføring av det nordlige Transilvania til Ungarn. Romania var etter dette i krig med både Tyskland og Ungarn. Omveltningene i Romania førte til at Horthy i august 1944 innsatte en ny regjering, som arbeidet med å inngå separatfred med de allierte, og han var mer bestemt på å stanse deportasjon av landets jøder.
Under andre verdenskrig var Romania alliert med Tyskland, men i 1944 gjorde Mikael med støtte fra antifascistiske kretser statskupp og førte Romania over på de alliertes side. Den nærmest allierte makten, Sovjetunionen, rykket frem gjennom Romania under sluttoppgjøret mot Tyskland og beholdt okkupasjonsstyrker i landet også etter fredsslutningen (til 1958). Andre verdenskrig førte til territoriale tap for Romania, som måtte avstå Bukovina og Bessarabia til Sovjetunionen (det senere uavhengige landet Moldova) og det Sør-Dobrudsja til Bulgaria. Men Ungarn måtte i 1944 gi tilbake det nordlige Transilvania til Romania.
Ion Antonescu ble etter krigen dømt for å ha trukket Romania inn i krigen mot Sovjetunionen, for høyforræderi og for forbrytelser mot menneskeheten. Anstrengelser for å rehabilitere Antonescu begynte før kommunistregimet brøt sammen i 1989. Forskere betrakter ham som en krigsforbryter med ansvar for folkemord. En god del rumenere anser ham som en helt og modig patriot som vernet om landets suverenitet, og som reddet en stor del av landets jødiske innbyggere. Antonescu kastet de mest ytterliggående fascistene og antisemittene, Jerngarden, ut av regjeringen tidlig i 1941. Det er uvisst hva som ville ha skjedd med jødene i det rumenske kjerneområdene dersom Jerngarden fortsatt hadde innflytelse.
I 2003 nedsatte president Ion Iliescu en bredt sammensatt internasjonal kommisjon som skulle klarlegge behandlingen av landets jødiske borgere under krigen. Kommisjon ble ledet av Elie Wiesel (Wiesel-kommisjonen, rumensk: Raportul final al Comisiei Internaționale pentru Studierea Holocaustului în România). Kommisjonen konkluderte med at Romania hadde gjennomført et folkemord («carried out genocide against the Jews»).
Etterkrigstiden
Til tross for at Romania hadde skiftet front i august 1944 til de allierte, ble ikke landet likestilt med de andre allierte landene da krigen tok slutt, men ble behandlet som et okkupert land.
Sovjetisk press førte til at Romania ble omdannet til en kommunistisk folkerepublikk, og kong Mikael ble sendt i eksil i desember 1947.
Kingston upon Hull
Byen er en av de få i England med status som city som ikke er katedralby. Til gjengjeld har den Holy Trinity Church, som muligens er landets største sognekirke. Byen har et stort museumsområde, som inkluderer Hull and East Riding Museum, Wilberforce House, Ferens Gallery, Maritime Museum, Streetlife and Transport Museum, Spurn Lightship og andre severdigheter. Humber Bridge er verdens tredje lengste hengebro med ett spenn.
Romania
Etterkrigstiden
Sovjetiske tropper oppholdt seg i landet til 1958. Romanias sterke mann i perioden 1948 til 1965 var Gheorghe Gheorghiu-Dej, førstesekretær av Arbeiderpartiet. I desember 1955 ble Romania, sammen med Bulgaria og Ungarn, medlem av FN. I 1965 tok Nicolae Ceaușescu over ledelsen av landet, og begynte å føre en mer uavhengig utenrikspolitikk. Innenrikspolitisk var imidlertid regimet svært brutalt, og sikkerhetspolitiet Securitate arresterte reelle og innbilte fiender av regimet. Ceaușescu dannet en personkult rundt seg selv, og et besøk i Nord-Korea gjorde at han ble svært inspirert av Juche-ideologien. Dette førte til en serie med feilslåtte reformer, og åttitallet ble en eneste lang økonomisk nedgangstid. Kjøtt, sukker, mel, smør og egg var blant fødevarer som ble rasjonert. Folk ble ofte pålagt obligatorisk arbeid for det offentlige på søndager og i ferier (det som ble kalt hovtjeneste i livegenskapens tid og corvée i det før-revolusjonære Frankrike). Forbruket av bensin ble satt ned til et minimum, og i 1986 iverksatte man et program for hesteavl for å sette inn hester som erstatning for motorkjøretøyer. Myndighetenes kontroll over privatlivet ble intensivert: ifølge dekret 98/1983 kunne man bare besitte en skrivemaskin hvis man hadde tillatelse av politiet, som bestemte om man hadde behov for den eller ikke; i tillegg måtte man ta med skrivemaskinen til politiet en gang i året for å registrere maskinens bokstaver og tegn. Ifølge dekret 408/1985 måtte alle rumenerne melde fra til myndighetene innen 24 timer hvis de hadde hatt kontakt med utlendinger.
Kingston upon Hull
Det er to universiteter i byen, University of Hull og University of Lincoln, Hull.
Romania
Etterkrigstiden
I 1948 ble abort gjort ulovlig, for så å bli gjort lovlig igjen i 1957. For å tvinge opp fødselstallene ble, i prinsippet, abort for kvinner under 45 forbudt igjen i 1966, om de hadde mindre enn fire barn. I 1972 ble denne aldersgrensen senket til 40 år. I 1984 ble alderen hevet til 42, og i 1985 til 45, eller hvis man allerede hadde 5 barn. For å hindre illegale aborter ble det innført tvungen månedlig underlivsundersøkelse av alle gravide kvinner. Frem mot år 2000 gikk en fjerdedel av budsjettet i Constanțas østlige bydeler til å sørge for forlatte, underernærte og syke barn.
Kingston upon Hull
Byen er den eneste i Storbritannia som har sitt eget telefonselskap. Kingston Communications ble grunnlagt i 1910-årene som et offentlig selskap. Det er nå privatisert, men er fortsatt det eneste teleselskap i landet som kun tilbyr sine tjenester i ett enkelt område. Telefonkioskene i Hull er kremfargede, mens de i resten av landet er røde.
Romania
Etterkrigstiden
De rundt 3 millioner etnisk ungarerne i Transilvania ble undertrykket under Ceaușescu. I 1990 var det sammenstøt mellom etnisk ungarere og etniske rumenere i byen Tirgu Mures der flere ble drept.
Gerd
Gerd er et kvinnenavn som kan være avledet av det norrøne ordet garðr som betyr «gjerde» eller «vern». Det kan også være en kortform av navn som sluttet på -gerðr, som for eksempel Ingigerðr (Ingjerd).
Romania
Etterkrigstiden
Sammen med kommunismens fall i resten av Øst-Europa ble også Ceaușescu-regimet styrtet, etter en revolusjon som oppstod i Timișoara. I en skinnrettssak ble Ceaușescu og hans kone funnet skyldig i en lang rekke forbrytelser, og straks henrettet. Kommunistpartiet ble erklært ulovlig 18. januar 1990. I østblokken var Romania minst under innflytelse av Sovjetunionen og landet hadde stort sett ikke sovjetiske styrker stasjonert.
Gerd
På tysk brukes imidlertid navnet for kortform for Gerhard, se Gerd (mannsnavn).
Utbredelse
Tabellen nedenfor gir en oversikt over populariteten til navnet Gerd i noen av de landene hvor statistikk er tilgjengelig.
Navnet Gerd er kjent på Island fra 900-tallet, men i Norge først fra 1800-tallet. Gerd var blant de mest brukte navnene på nyfødte jenter i Norge i perioden ca. 1910–1950.
Kjente personer med navnet
Personene i listen er ordnet kronologisk etter fødselsår.
Kingston upon Hull
I Hull ligger en danske sjømannskirken med navnet Church of St. Nikolaj.
Gorm Bretteville
Gorm Bretteville (født 24. april 1939) er en norsk tidligere plastikkirurg og squashspiller.
Bretteville ble født i Sarpsborg, og vokste opp i Trondheim. Han ble utdannet lege og kirurg i Skottland, der han også begynte å spille squash. Han fikk spesialistutdannelse i plastikkirurgi i Danmark. Han var tilknyttet Rikshospitalet fra 1976 til 1992. Deretter etablerte han privatpraksis i plastikkirurgi i Oslo.
Kingston upon Hull
Historie
Den eldste bosetningen som er kjent på stedet het Wyke eller Wyke upon Hull. Den ble antagelig opprettet fra cistercienserklosteret Meau noen kilometer oppover langs elven Hul for å ha et sted å skipe ut klosterets ullprodukter fra. Edvard I av England så at det var strategisk viktig å kontrollere en havn i området, som ikke er langt fra grensen til Skottland. Han grunnla derfor en planlagt by over den gamle landsbyen, og denne fikk navnet King's Town upon Hull, som etterhvert ble sammentrukket til Kingston upon Hull. Det kongelige charteret ble utstedt 1. april 1299, og er bevart i laugshallens arkiv.
I 1642 erklærte Hulls guvernør, sir John Hotham, at han støttet parlamentarianerne, og han nektet Karl I adgang til byen og dens store arsenal. Hotham ble erklært som forræder, men ble benådet av parlamentarianerne. Ironisk nok ble han senere henrettet av parlamentarianerne da han senere forsøkte å skifte side. Disse hendelsene var et forspill til borgerkrigen, siden Karl I ikke så annen mulighet enn å beleire byen. Dette utløste åpen konflikt mellom parlamentarianerne og rojalistene
FV Gaul, tråleren som sank utenfor Norge under mystiske omstendigheter i 1974, var fra Hull. Dette var det største enkelttapet av menneskeliv den engelske fiskeflåten har hatt i fredstid.
Fra 1974 til 1996 var Hull ikke lenger et selvstendig grevskapsdistrikt, men ble styrt som en del av East Riding. I 1996 ble East Riding delt i to enhetlige myndigheter, Hull og East Riding of Yorkshire, og grevskapet gikk over til å være en seremoniell enhet.
Romania
Etterkrigstiden
Den nasjonale redningsfronten overtok makten i en overgansperiode, samtidig som restriksjonene på andre partier ble hevet. I mai 1990 fant generalvalg sted, og den tidligere kommunisten Ion Iliescu ble valgt til president I desember 1991 fikk Romania ny grunnlov, og i 1995 ble Emil Constantinescu valgt til president. Romania etter kommunismens fall har vært preget av stadig skiftende maktforhold, der også eks-kommunistene har hatt en viss innflytelse. I 2004 ble Traian Băsescu valgt til president, etter at Iliescu igjen hadde fått sjansen en periode. Klaus Iohannis tiltrådte som president 21. desember 2014.
Politikk og administrasjon
Romania er en demokratisk republikk. Den lovgivende forsamlingen består at to kamre. Senatet (Senatul) har 136 medlemmer og Deputertkammeret (Camera Deputaților) har 330 medlemmer. Representantene blir valgt hvert fjerde år.
Presidenten, som innehar den utøvende makt, blir også valgt ved direkte valg som avholdes hvert femte år. Presidenten utpeker en statsminister, som leder regjeringen og utpeker regjeringens medlemmer. Regjeringen skal godkjennes av den lovgivende forsamlingen.
Fra 1. januar 2007 ble landet tatt opp som EUs medlemsland nummer 26 etter først å ha fått avslag på EU-medlemskap. To og et halvt år etter den store utvidelsen i 2004 hvor EU ble utvidet med ti nye land, var landet kvalifisert til medlemskap.
The Economist rangerte Romania i 2018 på 66. plass av 167 på demokratibarometret.
Administrativ inndeling
Romania kan deles inn i fire historiske regioner. Disse er Transilvania, Valakia, Moldova (ikke å forveksle med republikken Moldova) og Dobrudsja.
Romania har 41 fylker (rumensk județe). Disse styres av et fylkesråd (consiliu județean), samt en utpekt, upolitisk leder for administrasjonen.
Næringsliv
I 1975 ble Romania første land i Øst-Europa som fikk status som mestbegunstiget handelspartner av USA. Etter at det ble klart at statusen ikke kom til å bli forlenget i 1988, på grunn av Romanias sterke brudd på menneskerettigheter, gjorde Ceaușescu det kjent at Romania ga avkall på den.
De første ti årene etter kommunistregimes fall var preget av dårlige økonomiske tider. Mange unge rumenere forlot i denne perioden landet for å søke lykken i Vest-Europa. Siden 2000 har imidlertid trenden snudd, og landet har lav arbeidsledighet med inflasjonen under kontroll.
Myntenheten i Romania er leu (flertall: lei). Denne utstedes av sentralbanken, Banca Națională a României. Den rumenske regjeringen hadde opprinnelig et mål om å innføre euro fra 2014, men har forblitt utenfor eurosonen.
Mellom 2007 (da Romania ble medlem av EU) og 2019, fikk landet 26 milliarder euro i subsidier.
Per 2020 var merverdiavgiften i Romania 19 % (med noen unntak).
Landbruk
I 2018 var Romania Europas største eksportør av levende dyr.
Største byer
I 2017 hadde Romania 576 sykehus, hvorav 367 var statlige, med til sammen 132 480 senger. Samme år fantes det 7 047 skoler og andre læresteder, både statlige og private. I 2018 var Romania rangert som nummer 61 av 180 på en liste av minst korrupte land i verden.
Kultur
Unionen mellom Moldavia og Valakia i 1859 ble startskuddet til dannelsen av en nasjonal identitet, godt hjulpet av den kulturvennlige kongen Carol I. Miljøet rundt litteraturselskapet Junimea ble svært viktig for den unge nasjonen, med kulturstorheter som Titu Maiorescu, Ion Creangă, Ion Luca Caragiale og ikke minst Mihai Eminescu.
Første halvdel av nittenhundretallet blir sett på som rumensk kulturs gullalder. Kunstneren Constantin Brâncuși var svært viktig i modernismens fremvekst. Perioden så også en kulturkamp mellom tradisjonalister som Lucian Blaga og folk som Eugen Lovinescu, som omfavnet vesteuropeisk kultur.
To rumenskfødte amerikanere har vunnet en nobelpris: George Emil Palade vant nobelprisen i medisin i 1974, og Elie Wiesel fikk Nobels fredspris i 1986.
I 2007 var byen Sibiu europeisk kulturhovedstad.
Diplomati
Den såkalte «Traktaten for vennskap, samarbeid og gjensidig help» med Sovjetunionen, som ble undertegnet 4. februar 1948 og som hadde en gyldighet på 20 år, fastslo at Romania måtte samråde seg med Sovjetunionen i alle saker som angikk utenrikspolitikken. Dette til tross, var Romania, som hadde anerkjent staten Israel 11. juni 1948, kort tid etter dens opprettelse, det eneste østeuropeiske land som ikke fulgte Sovjetunionen da de avbrøt de diplomatiske forbindelser med Israel etter seksdagerskrigen i 1967. Samme år, i januar, hadde Romania opprettet diplomatiske forbindelser med Vest-Tyskland, som det andre land fra Sovjetblokken, etter Sovjetunionen.
Oppføring på UNESCOs lister
Oppføringer på UNESCOs verdensarvliste (World Heritage List), verdens kultur- og naturarvsteder.
Mesterverker i muntlig og immateriell kulturarv
Oppføringer på UNESCOs liste knyttet til aktivt vern av immateriell kultur (Intangible Cultural Heritage). Årstallet angir når det ble listeført hos UNESCO.
Irina Kalentjeva
Irina Nikolajevna Kalentjeva (russisk Ирина Николаевна Калентьева, født 10. november 1977 i Batyrevskij distrikt, Tsjuvasjia) er en profesjonell terrengsyklist fra Russland. Hun vant VM i mountainbike og biketrial i 2007 og 2009.
Ilja Markov
Ilja Vladislavovitsj Markov, russisk:Илья Владиславович Марков, (født 19. juni 1972 i Asbest) er en tidligere russisk kappgjenger
Han vant gull på 20 km kappgang for herrer under VM i friidrett 1999 i Sevilla. På samme distanse vant han sølv under Sommer-OL 1996 i Atlanta og under VM i friidrett 2001 i Edmonton.
Han ble også juniorverdensmester i 1990 og europamester i 1998.
Dores do Rio Preto
Dores do Rio Preto er en kommune i delstaten Espírito Santo i sørøstregionen av Brasil.
Everyone Needs a Friend… The Very Best of Dance with a Stranger
Everyone Needs a Friend... The Very Best of Dance with a Stranger er et samlealbum med Dance with a Stranger, utgitt i oktober 2007.
Betta edithae
Akvaristikk
Den bør holdes i vann med en pH mellom 5 og 7,5, og en hardhet under 20 °GH (helst ikke over 10 °GH). Temperaturen bør ligge mellom 24 og 28 °C.
Fylkesvei 3504
Fylkesvei 3504 går mellom Vatnebu og Kilsund i Arendal kommune. Veien er 1,6 km lang.
Frem til 2019 hadde veien betegnelsen fylkesvei 127 (Aust-Agder).
Paraskevi
Paraskevi (gresk Παρασκευή) er et gresk kvinnenavn dannet av παρασκευή, «forberedelse», i betydningen forberedelse til sjabbát (sabbat), eller fredag. Navnet har en rekke varianter, som Petka, Paraskeva, Praskovia, Praskovie, Pyatnitsa, Pyetka, Paraskevoula, Paraschiva, kortformen Voula samt kallenavnet Vivi.
Kjente personer med navnet
Personene i listen er ordnet kronologisk etter fødselsår.
Ramona (sang)
«Ramona» er en amerikansk sang, skrevet av Mabel Wayne (melodi og tekst  L. Wolfe Gilbert (tekst). Den ble skrevet som tittelsangen til filmen Ramona (basert på romanen Ramona av Helen Hunt Jackson) fra 1928. Sangen ble brukt igjen i nyinnspillingen fra 1936.
«Ramona» ble spilt inn på plate av Dolores Del Rio i 1928. Hennes versjon lå på listen i 17 uker, i åtte uker som nummer én og toppet enkelt et salg på én million eksemplarer.
På plate ble den en populær hit, vanligvis fremført som en romantisk ballade og noen ganger med en latinamerikansk bøyning av blant annet «Whispering» Jack Smith og i et idiosynkratisk arrangement, spilt inn 4. januar 1928, av the Paul Whiteman Orchestra. Whitemans versjon ble utgitt av Victor Records med katalognummer 21214A. Den andre siden var «Lonely Melody».
Peter Kreuders orkester spilte den inn i Berlin 16. oktober 1935. Melodien ble utgitt på 78-platen Telefunken A-1880 i Tyskland og Telefunken T-8218 i Norge.
Grandkjellerens orkester Dir.: Magnus Larsen spilte den inn som første melodi i «Valsepotpourri» sammen med «Lilac Time» og «I Wonder Who's Kissing Her Now» i Oslo 30. september 1952. Den ble utgitt på 78-platen His Master's Voice A.L. 3248.
Aage Juhl-Thomsens orchester spilte den inn i København i 1954 som tredje melodi i medleyen «Glade minder V» sammen med «Night and Day», «Drengepigen» («Madonna, du bist schöner als der Sonnenschein») og «Avalon». Medleyen ble utgitt på His Master's Voice X 8172.
Den ble en vesttysk nummer én-hit i 1960 med The Blue Diamonds i en upbeat stil liknende den til Everly Brothers' innspillinger fra den tiden.
Sangeren Billy Walker gav nytt liv til sangen på countrymarkedet i 1968 og nådde Top 10 på Billboard Hot Country Singles-listen.
Den har blitt brukt på soundtracket til flere filmer, nyligst av Ken Loach i Land og frihet (Land and Freedom) fra 1995 og i den BAFTA-nominerte Harry un ami qui vous veut du bien fra 2000.
Norsk versjon
Herberth har skrevet en norsk tekst. Også på norsk har sangen tittelen «Ramona».
Ecoporanga
Ecoporanga er en kommune i delstaten Espírito Santo i sørøstregionen av Brasil.
Oddmund Grøtte
Oddmund Grøtte (født 21. september 1971) er en norsk aksje-daghandler og sakprosaforfatter. Han har skrevet to bøker om trading.
Cnemogonini
Cnemogonini er en gruppe av små, runde, mer eller mindre skjellkledte snutebiller.
Utseende
Små (ofte 2 – 3 mm), sterkt hvelvede, ofte nærmest kulerunde biller. Kroppen, særlig undersiden, er høyt hvelvet. Grunnfargen er mørkebrun eller svart, men denne er ofte nesten helt dekket av lyse skjell, særlig på undersiden. De mangler påfallende, oppstående hår. Hodet er temmelig lite, fasettøynene er store, men flate, snuten er lang, slank og krum. Normalt peker denne nedover eller bakover, og den kan foldes inn i en fure mellom framhoftene. Antennene er knebøyde, ganske slanke med en markert kølle, og sitter festet på snuten i den ytre halvdelen. Brystskjoldet (pronotum) er mye smalere enn dekkvingene, fremst med en markert "krage", sidene er rundede. Det har ofte et par lave knøler på sidene og er sterkt punktert, men punkteringen er ofte mer eller mindre dekket av lyse skjell. Dekkvingene har markerte skuldre og tydelige punktrekker. Overflaten er gjerne ujevn med lave knøler eller grunne fordypninger. På sidene er dekkvingene bøyd ned slik at de dekker deler av dyrets sider. Beina er forholdsvis korte, og kan foldes tett inntil kroppen.
Levevis
Småsnutebillene lever for det meste på ulike slags urter og småbusker. Larvene utvikler seg vanligvis i modnende frø i belger, frøkapsler eller lignende, eller i blomster. Mange lever på planter i korsblomstfamilien (Brassicaceae). Skulpesnutebillens (Ceutorhychus assimilis) larver lever i modnende skulper av kål, raps, neper, sennep og andre korsblomstrede vekster. De kan gjøre en del skade med frødyrking av disse plantene. Lyngsnutebillen (Micrelus ericae) er meget vanlig på røsslyng. Den kan lett skilles fra de fleste andre småsnutebiller ved at snuten og beina er klart røde.
Om småsnutebillene blir forstyrret, folder de beina og snuten inntil kroppen og lar seg falle til bakken. De er da vanskelige å skille fra små frø eller sandkorn. Artene i stammen Hypurini (ikke i Norge) kan gjøre lange hopp.